trešdīna, 14. septembris
SVĀTŌ
KRYSTA PAGŪDYNŌŠONA
Svātki
PYRMAIS LASEJUMS
Sk 21, 4-9
Vara čyuska – glōbšonas zeime.
LASEJUMS NU SKAITĻU GRŌMOTAS
Tamōs dīnōs:
Izraelīši nu Hora kolna devēs ceļā, kas
vede uz Sorkonū jyuru, lai apītu Edoma zemi. Bet ceļā tauta sōce kļyut napacīteiga.
Un jī kūrnēja pret Dīvu un Mozu un saceja: «Kōpēc tu izvedi myusus nu Egiptes?
Lai mes tuksnesī nūmērtu? Nav ni maizes, ni yudiņa. Mums jau apsarībuse šei pōrlīku
vīglō bareiba.» Šō īmesļa dēļ Dīvs uzsyuteja tautai guneigas čyuskas, kas sakūde
ļaudis; un daudz ļaužu nu Izraeļa nūmyra. Tod jī gōja pi Mozus un saceja: «Mes
sagrākōjom, jo kūrnējom pret Kungu un pret tevi. Lyudzīs, lai jys attōlynōtu nu
mums čyuskas.» Un Mozus lyudzēs par tautu. Tod Kungs jam saceja: «Pagatavoj
guneigu čyusku un uzstōdi tū par zeimi. Sakūstais, tū uzlykōjis, dzeivōs.» Un Mozus
pagatavōja vara čyusku un uzstōdeja tū par zeimi, kuru uzlyukōdami, sakūstī
palyka dzeivi.
Tys ir Dīva vōrds.
PSALME 78 (77)
Refrens: Naaizmērsim
Kunga lelūs dorbus. (R. sal. 7b)
1 Muna
tauta, uzklausi munu mōceibu,
pīvērsit sovas ausis munas mutes vōrdim.
2 Es
atvēršu sovu muti, lai runōtu leidzeibōs,
atklōšu senatnes nūslāpumus.
Refrens
34 Kod
jys tūs syta, tī meklēja viņu
un atsagrīzuši nōce pi jō reita agrumā.
35 Tī
atcerējōs, ka Dīvs ir jūs aizstōvis
un Vysuaugstais Dīvs ir jūs Pesteitōjs.
Refrens
36 Bet tī
mōnēja jū ar sovu muti,
ar sovu mēli tī malōja jam,
37 un jūs
sirds pret jū nabeja patīsa,
un jō dereibai tī nabeja uzticeigi.
Refrens
38 Bet
jys beja žēleigs
un atlaide vaini, un napazudynōja.
Bīži vysai sovai bordzeibai naļōve īsadegt.
Refrens
ŪTRAIS LASEJUMS
Flp 2, 6-11
Kristus pazamynōja pats sevi, tōdēļ Dīvs jū paaugstynōja.
LASEJUMS NU SVĀTŌ APOSTOLA PŌVULA VĒSTULES FILIPĪŠIM
Kristus Jezus, lai gon beja Dīva veidā,
tūmār nauzskateja par īgivumu byut leidzeigam Dīvam, bet gon pazamynōja pats
sevi, pījimdams kolpa veidu, topdams leidzeigs cylvākim. Un atzeits par cylvāku
tymā, kas ir ōrejais, jys pazamynōja sevi, kļyudams paklauseigs leidz nōvei,
leidz pat krysta nōvei. Tōdēļ ari Dīvs jū paaugstynōja un deve jam vōrdu, kas
ir pōri pōr kotru vōrdu, lai Jezus vōrda prīškā lūceitūs vysi celi dabasūs, vērs
zemes un pazemē, un ikvīna mēle atzeitu, ka «Jezus Kristus ir Kungs!» Dīva Tāva
gūdam.
Tys ir Dīva vōrds.
PYRMSEVANGELIJA DZĪDŌJUMS
Alleluja.
Mes pīlyudzam tevi, Kungs Jezu Kristu,
un tevi
jo ar sovu svātū krystu tu esi
atpestejis pasauli.
Alleluja.
EVANGELIJS
Jņ 3, 13-17
Cylvāka Dālam jōbyun paaugstynōtam.
LASEJUMS NU JEZUS KRISTUS EVANGELIJA, KŪ UZRAKSTEJIS SVĀTAIS JŌŅS
Tymā laikā Jezus saceja Nikodemam:
«Nivīns nav uzkōpis dabasūs, kai tikai
tys, kas nu dabasim nūkōpe – Cylvāka Dāls. Un taipat kai Mozus pacēle uz augšu čyusku,
tai ari jōbyun paaugstynōtam Cylvāka Dālam, lai kotrs, kas tic, īmontōtu myužeigū
dzeivi. Jo Dīvs tai mīļōja pasauli, ka atdeve sovu vīnpīdzymušū Dālu, lai ikvīns,
kas jam tic, napazustu, bet īmontōtu myužeigū dzeivi. Jo Dīvs syuteja Dālu
pasaulē, lai jys pasauli navys tīsōtu, bet gon lai pasaule caur jū tyktu atpesteita.»
Tys ir Kunga vōrds.
lvs_Latn ltg_Latn ltg_Latn ltg_Latn ltg_Latn lvs_Latn ltg_Latn ltg_Latn ltg_Latn ltg_Latn ltg_Latn ltg_Latn ltg_Latn ltg_Latn ltg_Latn ltg_Latn ltg_Latn ltg_Latn ltg_Latn ltg_Latn ltg_Latn nso_Latn lvs_Latn ltg_Latn sna_Latn ltg_Latn ltg_Latn oci_Latn ltg_Latn lvs_Latn kab_Latn luo_Latn ltg_Latn ltg_Latn ltg_Latn ltg_Latn ltg_Latn kab_Latn ltg_Latn ltg_Latn ltg_Latn lvs_Latn ltg_Latn ltg_Latn kab_Latn lit_Latn ltg_Latn lvs_Latn ltg_Latn kab_Latn ltg_Latn kmr_Latn ltg_Latn ltg_Latn ltg_Latn ltg_Latn ltg_Latn ltg_Latn ltg_Latn ltg_Latn ltg_Latn ltg_Latn ltg_Latn ltg_Latn dzo_Tibt pap_Latn kea_Latn ltg_Latn ltg_Latn dzo_Tibt afr_Latn ltg_Latn ltg_Latn ltg_Latn ltg_Latn ltg_Latn ltg_Latn ltg_Latn ltg_Latn ltg_Latn ltg_Latn ltg_Latn